Sēlijas militārais poligons

Sēlijas militārais poligonsVispārēja informācija Aizkraukles un Jēkabpils novadu iedzīvotājiem par Sēlijas militāro poligonu mod.gov.lv  ir topošā starptautiskā militārā bāze Sēlijā, Aizkraukles un Jēkabpils novadu teritorijā Latvijā. Poligona ziemeļu daļu šķērso vietējas nozīmes valsts autoceļš V956 (Daudzeva—Viesīte—Apserde), kuru plānots asfaltēt 17 km garumā.

2024. gada 15. novembrī poligona teritorijā iemūrēja piemiņas kapsulu, sāka būvdarbus un paziņoja, ka jau no 2026. gada poligonā varēs veikt militāros vingrinājumus.FOTO: Sēlijā sāk būvēt militāro poligonu lsm.lv 2024. gada 15. novembrī

 Priekšvēsture 
Pēc NATO Madrides samitā pieņemtajiem lēmumiem par lielāku sabiedroto valstu spēku klātbūtni Baltijas valstīs, radās nepieciešamība izveidot jaunu infrastruktūru karavīru apmācībai. Pēc Krievijas atsāktā kara Ukrainā 2022. gadā vairākas sabiedrotās valstis apliecināja savu gatavību aizsargāt Latviju, nosūtot papildu karavīrus un tehniku, kas palielināja esošās militārās infrastruktūras noslodzi.
Valsts Aizsardzības ministrija un Nacionālie bruņotie spēki izvērtēja vairākas iespējamās vietas jauna poligona izveidei un par piemērotāko atzina teritoriju Aizkraukles un Jēkabpils novados, ko sākotnēji nodēvēja par Zalves poligonu.
NBS komandieris ģenerālleitnants Leonīds Kalniņš 2022. gada novembrī paziņoja, ka Sēlijas poligonā trenēsies Latvijas NBS Sauszemes spēku mehanizētā brigāde, Kanādas brigāde un citu sabiedroto valstu karaspēka vienības.Sēlijas poligonā būs iespēja trenēt gaisa atbalsta operācijas ar kaujas munīcijas izmantošanu sargs.lv 17.11.2022

 Poligona būve 
2023. gada jūnijā Latvijas Republikas Aizsardzības ministrija paziņoja, ka poligona būvei pārņems 24 540,49 ha valsts zemes, kā arī 1034,4 ha fizisko un juridisko personu zemes un 30,91 ha pašvaldības zemes,Jānis Garisons: Militārās mācības Sēlijas poligonā varētu sākties pēc pusotra gada  replay.lsm.lv 26.06.2023 Sēlijas militārā poligona būve jāpabeidz 2030. gadā.

Līdztekus sākās sarunas ar 12 zemes īpašniekiem Sēlijas poligona teritorijā, lai privātīpašnieku zemes atsavinātu par tirgus vērtību vai arī to vietā piedāvātu valsts īpašumus citviet. Ar servitūtu apgrūtinātie nekustamie īpašumi militārajā poligonā "Sēlija" ir viensētas "Fjordi", "Pālēni", "Senlejas-1", "Stirnas", "Kalvji", "Ozolkalni", "Diānas", "Jaunavotiņi", "Jaunrostnieki", "Jaunzemi", "Rostnieki", meža autoceļi "Salu celš" un "Egļu ceļš".Noteikumi par militārā poligona "Sēlija" robežu un tā teritorijā ietilpstošajiem nekustamajiem īpašumiem Ministru kabineta noteikumi Nr. 416, 2023. gada 13. jūlijā

2023. gada nogalē Aizsardzības ministrija paziņoja, ka poligona projekta pirmās kārtas būvei atvēlēs 36,5 miljonus eiro nacionālā finansējuma, bet otrajā, trešajā un ceturtajā kārtā plānots ieguldīt līdz 700 miljoniem eiro NATO un sabiedroto finansējuma.Poligona 'Sēlija' un bāzes izveidē plānots ieguldīt ap 700 miljoniem eiro Delfi, LETA 03.12.2023

 Pirmā kārta 

2024. gadā sākās darbs pie projekta pirmās kārtas, izveidojot manevru ceļus un cita veida infrastruktūru, kas ļaus poligona personālam īslaicīgi tajā uzturēties. 
2025. gada februārī Aizsardzības ministrija savā valdījumā pieņēma 11 valsts nekustamos īpašumus 15 429,83 ha platībā un uzsāka šautuvju un munīcijas uzglabāšanas vietu izbūvi. Aprīlī atsavināja 12 privātpersonu nekustamos īpašumus 154,13 ha platībā. Norisinās būvprojekta izstrāde par ceļa V956 atjaunošanu un modernizēšanu, sākās Sēlijas poligona teritorijas iezīmēšana ar robežzīmēm un ceļu barjerām.MILITĀRĀ POLIGONA "SĒLIJA" ATTĪSTĪBA Aizsardzības ministrijas oficiālā lapa

2024. gadā uzsāka nesprāgušās munīcijas zonas, munīcijas uzglabāšanas vietas, šautuvju, teritorijas attīstības meta u.c. būvprojektu izstrādi un noslēdza četrus būvprojektu izstrādes līgumus.Uzsākti pirmie atmežošanas darbi militārā poligona «Sēlija» izveidei mezaavize.lv 19/06/2024

 Tālākās kārtas 
Otrajā kārtā, kas jāveic no 2026. gada līdz 2029. gadam, paredzēta plaša infrastruktūras izbūve, kas saistīta jau ar ilglaicīgu personāla izvietošanu poligonā — kazarmu, ēdnīcu, medicīnas centru un dažādu noliktavu izbūve. Savukārt trešajā kārtā paredzēts realizēt tās lietas, kas saistītas ar poligona papildu izmantošanu, lai plašāk varētu trenēt vienības, piemēram, aviācijas laukumu izveide.Sēlijas militārais poligons: vai un kāds ieguvums no tā būs vietējiem? lsm.lv 2024. gada 1. jūnijā

 Dabas apdraudējums un potenciālie ierobežojumi 
Militāro poligonu veido teritorijā, kas ir bagāta ar īpaši aizsargājamajiem biotopiem un putnu sugām. Aizsardzības ministrija apgalvoja, ka Nacionālie bruņotie spēki ievēros visas vides prasības un saudzīgi izturēsies pret dabu. Sēlijas militārā poligona izveidošanas un iespējamā šaušanas trokšņa dēļ netiks apdraudēti mikroliegumu teritorijā aizsargājamie putni un to ligzdvietas, kā arī netiks nodarīts kaitējums videi un dabas resursiem. Darbības militārajā poligonā notiks saskaņā ar Aizsargjoslu likumā noteiktajiem ierobežojumiem.

Vietējie iedzīvotāji varēs turpināt sēņot, ogot lielākajā daļā poligona teritorijas, kā arī turpināt nodarboties ar lauksaimniecību blakus poligonam esošajās teritorijās. Nacionālie bruņotie spēki neliegs pārvietošanos pa reģionālajiem un valsts ceļiem, taču uz militāro mācību laiku var tikt ierobežota kustība, par ko sabiedrība tiks informēta.

 Atsauces 

 Ārējās saites 
 Aizsardzības ministrija — Zalves militārais poligons

Kategorija:Aizkraukles novads
Kategorija:Jēkabpils novads
Kategorija:Latvijas Nacionālie bruņotie spēki